पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना. विदेश में पढ़ाई के लिए एडमिशन दिलवाने के नाम पर २ लाख की ठगी करने वाले को थाना डिवीजन नं. 5 की पुलिस ने गिरफ्तार किया है। आरोपी अजय शर्मा कर्मसर कॉलोनी का रहने वाला है। वह पुलिस से बचने के लिए पिछले काफी समय से घर बदल कर रह रहा था। आरोपी के खिलाफ 30 जनवरी को सरिता की शिकायत पर मामला दर्ज किया था।
सब इंस्पेक्टर मुकेश शर्मा के अनुसार सरिता ने पुलिस को शिकायत दी थी कि आरोपी ने उसकी बेटी को नर्सिंग कोर्स की पढ़ाई के सिंगापुर भेजने के लिए पैसे लिए थे। इसके एवज में उसने सरिता से 5 लाख रुपये में सौदा तय किया था। उसने 2 लाख की नकदी ले ली। लेकिन आरोपी ने न तो उसकी बेटी का पासपोर्ट बनाया और न ही कोई दस्तावेज ही तैयार किए। बार बार कहने पर भी आरोपी ने उनकी नकदी वापस नहीं की और उलटा उन्हें जान से मारने की धमकियां देनी शुरू कर दी।
मोगा, नकोदर और पास के इलाकों के लोगों को बनाया शिकार
जांच अधिकारी ने बताया कि आरोपी ने बस स्टैंड के पास मार्केट में अपना दफ्तर खोला था। जहां उसके पास मोगा, नकोदर व निकटवर्ती शहरों से लोग आते थे। आरोपी ने मोगा के कई लोगों से विदेश भेजने के नाम पर धोखाधड़ी की है। इस संबंध में लोगों ने पुलिस को शिकायतें भी दी हुई है। आरोपी ने बताया कि मामला दर्ज होने के बाद उसने हंबड़ां, हैबोवाल वाल, जमालपुर व बस्ती जोधेवाल में भी घर किराए पर लिया था। आरोपी को अदालत में पेश कर 2 दिन के पुलिस रिमांड पर लिया गया है। आरोपी से पूछताछ की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn